რომან ვაიდენფელერი

რომან ვაიდენფელერი (; ; დ. 6 აგვისტო, 1980) — გერმანელი ყოფილი ფეხბურთელი, გერმანიის ბუნდესლიგის კლუბ „ბორუსია დორტმუნდის“ და გერმანიის ეროვნული ნაკრების მეკარე. მისი დებიუტი ეროვნულ ნაკრებში შედგა ინგლისთან ამხანაგურ მატჩში.

კარიერა
ახალგაზრდული კარიერა
რომან ვაიდენფელერმა ფეხბურთის თამაში დაიწყო კლუბ „შპორტფროინდე აისბახტელში“. მისი პროფესიონალური დებიუტი შედგა 1997 წელს, 1997 წლის მსოფლიოს 17 წლამდელთა ჩემპიონატის შემდეგ.

კაიზერსლაუტერნი
1998 წელს ვაიდენფელერი გადავიდა „კაიზერსლაუტერნში“, სადაც ორ სეზონში ითამაშა 40 მატჩში. შემდეგ გადაიყვანეს პირველ გუნდში, სადაც ორ სეზონში ითამაშა 6 მატჩში.

ბორუსია დორტმუნდი
150px|thumb|left|ვაიდენფელერი თამაშობს „ბორუსია დორტმუნდში“ 2010 წელს 
165px|thumb|right|ვაიდენფელერი 2010 წელს
ვაიდენფელერი 2002 წელს გადავიდა „ბორუსია დორტმუნდში“, როგორც თავისუფალი აგენტი, როგორც იენს ლემანის პოტენციური შემცვლელი, რომელიც 2003 წელს გადავიდა ლონდონის „არსენალში“. „კაიზერსლაუტერნში“ ვაიდენფელერს არ ეძლეოდა თამაშის საშუალება, ის იყო ძირითადად გეორგ კოჩის შემცვლელი. მისი დებიუტი დორტმუნდის კლუბში შედგა 2003 წლის 17 დეკემბერს მისი ყოფილი კლუბის, „კაიზერსლაუტერნის“ წინააღმდეგ 1-0 წაგებულ მატჩში.

2005 წელს ვაიდენფელერმა დაიზიანა მარცხენა ფეხის მენისკი და დასჭირდა ოპერაციის გაკეთება.

2007-2008 წლების სეზონის დასაწყისში ვაიდენფელერს მისცეს სამმატჩიანი დისკვალიფიკაცია და დააკისრეს 10 000 ევროს გადახდა შალკე 04-ის თავდამსხმელის, ჯერალდ ასამოას მიმართ რასისტული გამოხდომის გამო. ასამოამ უჩივლა ვაიდენფელერს 2007 წლის 18 აგვისტოს მატჩის შემდეგ, სადაც მოხდა ინციდენტი 51-ე წუთზე. ვაიდენფელერს შესთავაზეს ასამოასთვის ბოდიშის მოხდა, მაგრამ მან უარი თქვა განცხადების გაკეთებაზე.

ვაიდენფელერმა „ბორუსიასთან“ ერთად მოიგო ბუნდესლიგა 2011 წელს. 2012 წელს „ბორუსიამ“ შეასრულა „დუბლი“ — მოიგო ბუნდესლიგა და გერმანიის თასი.

2013 წლის 6 მაისს ვაიდენფელერმა გაახანგრძლივა კლუბთან კონტრაქტი 2016 წლამდე.

2013 წლის 27 ივლისს ვაიდენფელერმა კლუბთან ერთად მოიგო გერმანიის სუპერთასი მიუნხენის  „ბაიერნთან“ მატჩში (ანგარიშით 4-2).

სანაკრებო კარიერა
2013 წლის ნოემბერში ვაიდენფელერი გამოიძახეს ეროვნულ ნაკრებში იტალიასთან და ინგლისთან გასამართი ამხანაგური მატჩების წინ. მან მონაწილეობა მიიღო ინგლისთან გამართულ მატჩში უემბლის სტადიონზე, 2013 წლის 28 ნოემბერს, რის შედეგადაც ის გახდა გერმანიის ნაკრების ყველა დროის ასაკით ყველაზე დიდი დებიუტანტი.

ტიტულები
საკლუბო
  ბორუსია დორტმუნდი
 ბუნდესლიგა: 2010-2011, 2011–2012
 გერმანიის თასიl: 2011–2012, 2016-17
 გერმანიის სუპერთასი: 2013
 უეფა-ს ჩემპიონთა ლიგა მეორე ადგილი: 2013

 სანაკრებო 
  გერმანია
 მსოფლიო ჩემპიონატი 2014

კარიერის სტატისტიკა

 კლუბი ჩემპიონატი თასი საერთაშორისო ჯამში სეზონი  კლუბი  ჩემპიონატი მატჩი  გოლი მატჩი  გოლი მატჩი  გოლი მატჩი  გოლი გერმანია ჩემპიონატი თასიშეიცავს სუპერთასსაცევროტურნირებიშიცავს ჩემპიონთა ლიგას და ევროპის ლიგას ჯამში 2000–01 კაიზერსლაუტერნი ბუნდესლიგა 3  0  0  0  1  0  4  0 2001–02 3  0  0  0  0  0  3  0 2002–03 ბორუსია დორტმუნდი 11  0  0  0  0  0  11  0 2003–04 17  0  0  0  4  0  21  0 2004–05 26  0  0  0  0  0  26  0 2005–06 24  0  0  0  0  0  24  0 2006–07 34  0  0  0  0  0  34  0 2007–08 14  0  0  0  0  0  14  0 2008–09 32  0  3  0  0  0  35  0 2009–10 30  0  3  0  0  0  33  0 2010–11 33  0  2  0  8  0  43  0 2011–12 32  0  4  0  6  0  42  0 2012–13 31  0  5  0  13  0  49  0 2013–14 16  0  0  0  5  0  21  0 ჯამში გერმანია306  0  17  0  37  0  360  0 ჯამში კარიერაში306  0  17  0  37  0  360  0

რესურსები ინტერნეტში


 რომან ვაიდენფელერის საფეხბურთო პროფილი Yahoo! Sports-იდან

სქოლიო

კატეგორია:დაბადებული 1980
კატეგორია:გერმანელი ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:დორტმუნდის ბორუსიას ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:გერმანიის ნაკრების ფეხბურთელები
კატეგორია:დაბადებული 6 აგვისტო
კატეგორია:მსოფლიო ჩემპიონები ფეხბურთში
კატეგორია:ცოცხალი ადამიანები